અમદાવાદ: રિઝર્વ બેન્ક ઓફ ઇન્ડિયા દ્વારા રાજ્યની જિલ્લા સહકારી બેન્કોની જૂની ચલણી નોટો સ્વીકારવા અને ડિપોઝિટ કરવાની સત્તા રદ કરાયા બાદ તેને પુનઃ મંજૂરી આપી દેવામાં આવશે. આ અંગે આરબીઆઇના સ્પષ્ટ પરિપત્રની રાહ જોવાઇ રહી છે. જોકે આરબીઆઇએ ગઇ કાલે આ બેન્કોએ નોટોના મુદ્દે ચોક્કસ નીતિ-નિયમોનું પાલન કરવું પડશે તેમ જણાવ્યું હતું. આજે પરિપત્ર મળતાં જ આવતી કાલથી બેન્કોની કામગીરી પુનઃ શરૂ થઇ જશે.